Poteet

Poteet on linn USA-s Texase osariigis Atascosa maakonnas. See asub San Antonio kesklinnast ligi 50 km kaugusel lõunas.

Elanike arv on 2020. aasta rahvaloenduse seisuga 2795. 2010. aastal oli elanikke 3260.

Linn on saanud nime selle esimese postiülema Francis Marion Poteeti järgi. Esimene postkontor avati Poteetis 1886. aastal. Poteet sai linnaõigused 1926. aastal.Poteet, Texas. texasescapes.com. Vaadatud 27.8.2019

Poteet on tuntud seal iga aasta aprillis toimuva maasikafestivali järgi.Poteet Strawberry Festival. strawberryfestival.com. Vaadatud 27.8.2019 Linna hüütakse Texase maasikapealinnaks.

Linnas on sündinud kantrimuusik George Strait.

 Viited 

 Välislingid 
 Koduleht
Kategooria:Texase linnad